Diari Oficial de la Generalitat Valenciana


Sumari del DOGV 6270, del 19-05-2010 (2010/5676)

RESOLUCIÓ de 7 de maig de 2010, del director general d'Ordenació i Centres Docents de la Conselleria d'Educació, per la qual s'amplien les seus de realització per al curs 2009-2010 de la prova de certificació de nivell Bàsic, de nivell Intermedi i de nivell Avançat de les ensenyances d'idiomes de règim especial a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5676


Data del document
:   07-05-2010

Organisme emissor
:   Conselleria d'Educació

Tipus de document
:   Resolució

Descriptors 

:   * examen
    * ensenyament d'idiomes
    * títol d'estudis

RESOLUCIÓ de 7 de maig de 2010, del director general d'Ordenació i Centres Docents de la Conselleria d'Educació, per la qual s'amplien les seus de realització per al curs 2009-2010 de la prova de certificació de nivell Bàsic, de nivell Intermedi i de nivell Avançat de les ensenyances d'idiomes de règim especial a la Comunitat Valenciana. [2010/5676]  
L'Orde de 10 de març de 2008, de la Conselleria d'Educació, regula la prova de certificació de les ensenyances d'idiomes de règim especial a la Comunitat Valenciana (DOCV número 5728, de 26 de març de 2008).  
Mitjançant la Resolució de 19 de febrer de 2010, del director general d'Ordenació i Centres Docents de la Conselleria d'Educació, va quedar fixat el calendari de realització de la prova de certificació de nivell Bàsic, de nivell Mitjà i de nivell Avançat de les ensenyances d'idiomes de règim especial a la Comunitat Valenciana per al curs acadèmic 2009/2010 (DOCV núm. 6216, d'1 de març de 2010).   
Una vegada constituïda la Comissió Coordinadora va aprovar, en la reunió celebrada a València el dia 23 de març de 2010, les seus de realització de la prova.  
Així mateix, una vegada finalitzats els terminis de matrícula per a la prova de certificació, i constatant que l'aforament de determinades escoles oficials d'idiomes és insuficient per a la realització de l'esmentada prova a la totalitat de l'alumnat matriculat, reunida la Comissió Coordinadora, el dia 7 de maig, s'aprova autoritzar l'ampliació com a seus de realització de la prova, als llocs ja autoritzats per la Resolució de 24 de març (DOCV 26.04.2010)  
Per tot això, en virtut de les competències que m'atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, així com per l'Orde de 29 de febrer de 2008, de la Conselleria d'Educació, de Desplegament del Reglament Orgànic i Funcional del dit departament, resolc:  
1. Autoritzar com a seus addicionals, a les ja establertes, per a la de realització de la prova de certificació de nivell Intermedi de l'idioma anglés, de les ensenyances d'idiomes de règim especial a la Comunitat Valenciana, les que es detallen a continuació:  
1. IES Faitanar de Quart de Poblet.  
2. Aulari de l'Escola Oficial d'Idiomes de Quart de Poblet a Torrent.  
3. Centre Integrat Públic de Formació Professional «Misericòrdia» (València)  
4. Cefire de Castelló  
2. Les escoles oficials d'idiomes informaran l'alumnat matriculat en la dita prova del contingut de la present resolució.  
3. Les escoles oficials d'idiomes informaran l'alumnat no presencial en quina de les seus els correspon la realització de la prova de certificació.  
València, 7 de maig de 2010.- El director general d'Ordenació i Centres Docents: Rafael Carbonell Peris.